Document ID: 32001R0439

Kommissionens forordning (EF) nr. 439/2001
af 2. marts 2001
om berigtigelse af forordning (EF) nr. 1174/2000 om åbning og forvaltning af et toldkontingent for indførsel af frosset oksekød bestemt til forarbejdning (1. juli 2000 til 30. juni 2001)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1254/1999 af 17. maj 1999 om den fælles markedsordning for oksedød(1), særlig artikel 32, stk. 1,
under henvisning til Rådets forordning (EF) nr. 1095/96 af 18. juni 1996 om iværksættelse af indrømmelserne i liste CXL, der blev udarbejdet efter afslutningen af forhandlingerne i forbindelse med artikel XXIV, stk. 6, i GATT(2), særlig artikel 1, stk. 1, og
ud fra følgende betragtninger:
(1) Der har indsneget sig fejl i den tyske, franske, finske, svenske og danske udgave af artikel 4, stk. 4, første afsnit, i Kommissionens forordning (EF) nr. 1174/2000 af 31. maj 2000 om åbning og forvaltning af et toldkontingent for indførsel af frosset oksekød bestemt til forarbejdning (1. juli 2000 til 30. juni 2001) og om ændring af visse andre forordninger i oksekødsektoren(3). Der bør derfor foretages de nødvendige berigtigelser i den tyske, franske, finske, svenske og danske udgave af ovennævnte bestemmelse.
(2) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Oksekød -
UDSTEDT FØLGENDE FORORDNING:
Artikel 1
Artikel 4, stk. 4, første afsnit, i forordning (EF) nr. 1174/2000 læses således:
"4. Der stilles på importtidspunktet en sikkerhed over for myndighederne som garanti for, at vedkommende, som har fået tildelt importrettigheder, forarbejder hele den indførte mængde kød til støtteberettigede færdigvarer på sin virksomhed som anført i licensansøgningen inden for en frist på tre måneder efter importdagen."
Artikel 2
Denne forordning træder i kraft på tredjedagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 2. marts 2001.

Labels: 3
17
15